Diari Oficial de la Generalitat Valenciana


Sumari del DOGV 9468, del 11-11-2022 (2022/9943)

Informació pública de l'informe ambiental i territorial estratègic, procediment simplificat d'avaluació ambiental i estudi de detall de sòl urbà als carrers de les Barques, Camí Aigua Blanca i Salabre.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9943


Data del document
:   26-10-2022

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * pla d'urbanisme
    * administració local

Informació pública de l'informe ambiental i territorial estratègic, procediment simplificat d'avaluació ambiental i estudi de detall de sòl urbà als carrers de les Barques, Camí Aigua Blanca i Salabre. [2022/9943]  
Sobre la base de l'informe i dictamen favorable emés per la Comissió d'Avaluació Ambiental i Territorial de l'Ajuntament d'Oliva de data 27 de setembre de 2022, la Junta de Govern Local, en funcions d'òrgan ambiental municipal va aprovar, en sessió celebrada el dia 17 d'octubre de 2022, el següent informe ambiental per a l'aprovació, si és procedent, de l'estudi de detall del sòl urbà delimitat pels carrers de les Barques, Camí Aigua Blanca i Salabre, la part dispositiva del qual diu el següent:  
  
  
«Primer. Emetre informe ambiental i territorial estratègic de l'estudi de detall del sòl urbà delimitat pels carrers les Barques, Camí Aigua Blanca i Salabre, resoldre l'avaluació ambiental pel procediment simplificat per considerar que el referit estudi de detall no té efectes significatius sobre el medi ambient i el territori, d'acord amb els informes emesos i la proposta de la Comissió d'Avaluació Ambiental de l'Ajuntament d'Oliva; el contingut de l'informe és el següent:  
  
Informe ambiental i estratègic.  
Documentació presentada: consisteix en el document inicial estratègic i memòria justificativa i esborrany de l'estudi de detall, que proposen M. Dolores, Miguel i M. José Berbegall Miñana.  
Planejament vigent: el planejament vigent està constituït pel PGOU de 1982.  
Objecte: és objecte de l'estudi de detall la modificació del paràmetre de la separació de l'edificació a límit de parcel·la en la superfície de sòl urbà residencial delimitada pels carrers de les Barques, Camí Aigua Blanca i Salabre. Zona residencial extensiva aïllada. UA Aigua Blanca 2, sense alterar les restants determinacions urbanístiques referides a edificabilitat, nombre màxim de plantes i altura màxima permesa, a fi d'aconseguir, en el cas de plantejar-se una edificació de nova planta, poder consumir l'aprofitament urbanístic que li assigna el vigent planejament, l'efectiva materialització del qual es veu afectada per la singular configuració de la parcel·la.  
Consultes realitzades: simultàniament en la tramitació d'aquesta fase ambiental s'evacuaren consultes amb la Direcció General d'Ordenació del Territori, Urbanisme i Paisatge, i Direcció General del Medi Natural i Avaluació Ambiental.  
Consideracions jurídiques. Es tracta de l'aprovació d'un instrument de planejament que afecta exclusivament determinacions de l'ordenació detallada tal com es disposa en l'article 35 de la LOTUP, i la competència per a l'aprovació definitiva és de l'Ajuntament, tal com es regula en l'article 44.5° de la mateixa Llei.  
  
És aplicable en l'àmbit superficial del sòl classificat com a urbà amb ús principal residencial i no suposa cap afecció a cap dels estàndards dotacionals regulats per llei i previstos en el planejament.  
  
Proposta d'informe. El present estudi de detall no presenta aspectes que puguen tindre incidència mediambiental ni es preveu que se'n deriven efectes d'aquesta naturalesa, per la qual cosa l'avaluació ambiental ha de considerar-se favorable i prosseguir-se la tramitació, pel procediment simplificat fins a l'aprovació definitiva d'aquesta.  
  
  
Segon. Donar compte del present acord a l'Ajuntament Ple, com a òrgan substantiu, amb indicació de la procedència de prosseguir la tramitació de l'estudi de detall conforme amb el que es disposa en l'article 61 del DL 1/2001.  
  
Tercer. Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, i deixar constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV no s'haguera fet l'aprovació del document avaluat en termini màxim de quatre anys des de la seua publicació.  
  
Quart. Contra el present acord, per no ser un acte definitiu en via administrativa, no es pot interposar cap recurs, sense perjudici dels que, si escau, siguen procedents en via judicial contenciosa administrativa davant de la disposició de caràcter general de modificació del planejament, o bé, sense perjudici dels que siguen procedents en via administrativa contra l'acte, si és el cas, de modificació del pla. Sense perjudici que els interessats puguen exercir, si escau, qualsevol altre que estimen procedent.  
  
Oliva, 26 d'octubre de 2022.- L'alcaldessa: Yolanda Balaguer Pericás.